Referat af Havneudvalgsmøde 12. januar 2021 i Hårbølle Havn

Tilstede: Thor Simony, Kirsten Petersen, Arlette Walsøe, Marianne Boje

Inviterede: Havnefoged Kim Kær Hansen , Søren Arensberg og Leif Larsen

Dagsorden:

1. Godkendelse af dagsorden
2. Nyt fra formand – med status på havnerenovering
3. Konstituering af nyt Havneudvalg – med valg af formand og næstformand
4. Lokale retningslinjer for bygninger og garnskure i Hårbølle Havn
5. Ordensregler for Hårbølle Havn.
6. Forslag til Trafik-og parkeringsregulering i Hårbølle Havn
7. Planlægning af kommende møder
8. Eventuelt

**Ad.1**  Referatet blev godkendt.

**Ad.2** Formanden redegjorde for de materialer og valg, der er valgt til renoveringen. Bl.a. er bredden på den nye bro sat til 1,5 m. Forhåbentlig bliver d en bredere. Der bliver en afstand på 3,70m på pælene. Vestbroen forventes færdig til påske. Ejerne af de store både anmodes om at benytte en anden kommunal havn i byggeperioden. Sejlklubbens medlemmer orienteres om, at de skal aftale med havnefogeden om, hvilken havn de skal bruge. Havnens hjemmeside opdateres.

Havneudvalget kan ad hoc blive indkaldt til byggemøder.

**Ad. 3** Thor Simony valgt til formand, repræsenterer sejlklubben. Arlette Walsøe valgt til næstformand, repræsenterer erhvervsområdet. Kirsten Petersen, repræsenterer bådlauget, og Marianne Boje repræsenterer Lokalforum, er øvrige medlemmer. Leif Larsen inviteres ad hoc.

**Ad.4** Der bliver udarbejdet lokal retningslinjer for brug og overdragelse af bygninger og garnskure. Bl.a. bådhusene er fremover kun for bådejere. Der må ikke overnattes i husene, ikke indhegnes eller camperes på grundene. Grundene kan ikke overdrages/udlejes eller sælges i privat regi. Alt skal gå gennem Vordingborg Kommune. Udvalget gennemgår de forskellige huses tilhørsforhold og kommer med en indstilling til Vordingborg Kommune om de fremtidige overdragelser.

**Ad.5** Ordensregler for Hårbølle Havn kommer på Hårbølle Havns hjemmeside samt på Vordingborg Kommunes hjemmeside.

**Ad.6** Punktet bliver behandlet på et særskilt møde. Thor arbejder med projektet.

**Ad.7** Næste møde: Torsdag den 24.2.2022 på Hårbøllevej 152

**Ad.8** Ingen punkter.

Referent: Marianne Boje